CELEX: 62017CN0053
Language: et
Date: 2017-02-02 00:00:00
Title: Kohtuasi C-53/17: Eelotsusetaotlus, mille on esitanud Fővárosi Törvényszék (Ungari) 2. veebruaril 2017 – Bericap Záródástechnikai Cikkeket Gyártó Bt. versus Nemzetgazdasági Minisztérium

8.5.2017   
            
            
               ET
            
            
               Euroopa Liidu Teataja
            
            
               C 144/22
            
         Eelotsusetaotlus, mille on esitanud Fővárosi Törvényszék (Ungari) 2. veebruaril 2017 – Bericap Záródástechnikai Cikkeket Gyártó Bt. versus Nemzetgazdasági Minisztérium
   (Kohtuasi C-53/17)
   (2017/C 144/28)
   Kohtumenetluse keel: ungari
   
      Eelotsusetaotluse esitanud kohus
   
   Fővárosi Törvényszék (Budapesti esimese astme kohus, Ungari)
   
      Põhikohtuasja pooled
   
   
      Kaebuse esitaja: Bericap Záródástechnikai Cikkeket Gyártó Bt.
   
      Vastustaja: Nemzetgazdasági Minisztérium (Ungari majandussministeerium)
   
      Eelotsuse küsimused
   
   
               1.
            
            
               Kas komisjoni 6. augusti 2008. aasta määruse (EÜ) nr 800/2008 (1) I lisa artikli 3 lõike 3 seda osa, mille kohaselt „ettevõtted, kellel on mõni nimetatud suhe füüsilise isiku või ühiselt tegutseva füüsiliste isikute rühma kaudu“ tuleb tõlgendada selliselt, et samade omanike omandis olevaid ülemaailmse kontserni liikmeid, kes tegutsevad sarnastel turgudel, loetakse automaatselt, ilma teisi asjaolusid arvesse võtmata, üksteise suhtes „sidusettevõtjateks“ ning ei ole vaja kontrollida seda, kas artikli 3 lõike 3 punktides a, b, c ja d kirjeldatud suhted tegelikult esinevad ja kas nad kooskõlastavad oma sarnastel turgudel toimuvat tegevust?
            
         
               2.
            
            
               Kas teise võimalusena tuleb seda sätet tõlgendada selliselt, et samade omanike omandis olevate ülemaailmse kontserni liikmete hulgast, kes tegutsevad sarnastel turgudel, loetakse „sidusettevõtjateks“ ainult neid, kelle suhtes saab kindlaks teha mõne artikli 3 lõike 3 punktides a, b, c ja d osutatud suhte olemasolu?
            
         
      (1)  Komisjoni 6. augusti 2008. aasta määrus (EÜ) nr 800/2008 EÜ asutamislepingu artiklite 87 ja 88 kohaldamise kohta, millega teatavat liiki abi tunnistatakse ühisturuga kokkusobivaks (üldine grupierandi määrus) (ELT 2008, L 214, lk 3).